Diari Oficial de la Generalitat Valenciana


Sumari del DOGV 1994, del 30-03-1993 (1993/827527)

ORDRE de 10 de febrer de 1993, del Conseller de Cultura, Educació i Ciència, per la qual es convoca un concurs públic per a la concessió de beques per a inventari o catalogació d'arxius de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/02/10/(4)/dof/vci/html**

### Dades del document

Número de DOGV
:   1994

Data del DOGV
:   30-03-1993

Secció del DOGV
:   DISPOSICIONS GENERALS

Número del document
:   1993/827527


Data del document
:   10-02-1993

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 10 de febrer de 1993, de la Conselleria de Cultura, Educació i Ciència, per la qual es convoca un concurs públic per a la concessió de beques per a inventari o catalogació d'arxius de la Comunitat Valenciana.  
La Generalitat Valenciana ha assumit les competències transferides en matèria d'arxius d'acord amb el que disposa l'article 31.6 de l?Estatut d'Autonomia de la Comunitat Valenciana.  
Amb aquesta finalitat, d'acord amb les competències que per Reial Decret 3066/83, de 13 d'octubre ostenta la Generalitat Valenciana en matèria de Cultura, i fent ús de les atribucions que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià,  
ORDENE:  
Primer  
Es convoca concurs públic per a la concessió de beques per a la realització de treballs d'inventari o catalogació dels arxius següents:  
- Arxiu municipal de Riola (1 beca).  
- Arxius municipals de la Safor (2 beques).  
- Arxiu Diocesà de València.  
- Arxiu municipal de l'Algueña.  
- Arxiu municipal d'Alcocer de Planes.  
- Arxiu municipal de Cabanes.  
I s'aproven les bases per les quals es regeix aquesta convocatòria, incloses com a annex a aquesta ordre.  
Segon  
Les beques esmentades seran a càrrec de l'aplicació pressupostària 63.87.289.6.412.6, dintre de la línia 4.03/000/93, anomenada ajudes de formació en arxius i biblioteques, per un import global de 3.500.000 pessetes.  
DISPOSICIONS FINALS  
Primera  
El Conseller de Cultura, Educació i Ciència delega en la Directora General de Promoció Cultural la concessió d'aquestes beques, i la faculta perquè, en l?àmbit de les seues competències, dicte les instruccions que estime necessàries per tal de dur endavant allò que es disposa en aquesta ordre.  
Segona  
Aquesta ordre entrarà en vigor el mateix dia de la publicació en el Diari Oficial de la Generalitat Valenciana.  
València, 10 de febrer de 1993.  
El Conseller de Cultura, Educació i Ciència,  
ANDREU LOPEZ I BLASCO  
ANNEX  
Bases per a la concessió de beques per a inventari o catalogació d'arxius de la Comunitat Valenciana.  
Primera  
Les beques d'aquesta convocatòria s'adjudicaran mitjançant concurs entre les diverses persones que hi aspiren, i que reunesquen els requisits següents acreditats documentalment:  
a) Tenir la nacionalitat espanyola i residir dins l?àmbit de la Comunitat Valenciana.  
b) Ser llicenciat en Geografia i Història.  
Segona  
Les sol·licituds, dirigides a la Conselleria de Cultura, Educació i Ciència, es podran presentar al Registre General de la Conselleria de Cultura, Educació i Ciència; a les direccions territorials de Cultura i Educació d'Alacant, Castelló de la Plana i València; als centres d'informació de l'Oficina d'Informació, Iniciatives i Reclamacions de la Generalitat Valenciana; o per qualsevol dels procediments previstos en la legislació vigent.  
Tercera  
Les sol·licituds es presentaran en el termini de quinze dies hàbils, comptadors a partir de l?endemà de la publicació d'aquesta convocatòria en el Diari Oficial de la Generalitat Valenciana.  
1. Les sol·licituds hauran d'adjuntar de la documentació següent:  
a) Certificació acadèmica personal que acredite haver assolit la titulació corresponent, amb les qualificacions obtingudes per convocatòria i curs.  
b) Currículum del sol·licitant.  
c) Certificat d'empadronament.  
d) Tota la documentació que considere escaient adjuntar-hi com a mèrit personal. S'inclourà una còpia dels treballs d'inventari i catalogació d'arxius realitzats, cas d'haver-hi.  
e) Fotocòpia del DNI, i número de telèfon.  
f) Número de compte i l?entitat bancària o d'estalvis on s'ha de realitzar el pagament, cas que s'atorgue la beca.  
2. Els documents acreditatius deuran de presentar-se mitjançant originals o fotocòpies degudament compulsades. En cas contrari hom no els tindrà en compte a l?hora de realitzar la baremació de l?expedient personal.  
Quarta  
En les sol·licituds hom farà constar l'ordre de preferència de les beques per part del sol·licitant. Cas de no especificar-ho, s'entendrà que el sol·licitant acepta l'ordre de preferència que apareix en aquestes bases.  
Cinquena  
Les beques es concedeixen per a realitzar treballs d'inventari o catalogació dels arxius següents, en el temps i per la quantitat que s?especifica:  
- Una beca per a l'arxiu municipal de Riola, de cinc mesos de duració, i per un import de 500.000 pessetes.  
- Dues beques per als arxius municipis de la Safor, de cinc mesos de duració, i per un import de 500.000 pessetes cadascuna.  
- Una beca per a l'Arxiu Diocesà de València, de cinc mesos de duració i per un import de 500.000 pessetes.  
- Una beca per a l'arxiu municipal de l'Algueña, de cinc mesos de duració i per un import de 500.000 pessetes.  
- Una beca per a l'arxiu municipal d'Alcocer de Planes, de cinc mesos de duració i per un import de 500.000 pessetes.  
- Una beca per a l'arxiu municipal de Cabanes, de cinc mesos de duració, i per un import de 500.000 pessetes.  
Sisena  
El muntant de les beques es podrà satisfer en pagaments parcials després del lliurament previ d'una certificació del treball realitzat, expedida pel Servei de Patrimoni Bibliogràfic i Documental de la Conselleria de Cultura, Educació i Ciència.  
Setena  
Són obligacions del beneficiari:  
a) Realitzar els treballs d'inventari o catalogació de l'arxiu sota la supervisió del Cap de la Secció d'Arxius de la Conselleria de Cultura, Educació i Ciència i sota la direcció del responsable de l'arxiu, si n'hi ha, i presentar davant el Servei de Patrimoni Bibliogràfic i Documental de la Conselleria de Cultura, Educació i Ciència, tres exemplars del treball d'inventari o catalogació realitzat, amb els indexs corresponents, tot dins el termini establert des de l'adjudicació.  
b) Acreditar davant l?entitat que concedeix la realització de l'activitat o l'adopció del comportament, i el compliment dels requisits i les condicions que determinen la concessió o el benefici de l'ajuda.  
c) La submissió a les actuacions de control financer que corresponguen a la Intervenció General, en relació amb les subvencions i ajudes concedides.  
d) Comunicar a l?entitat que concedeix l?obtenció de subvencions o ajudes per a la mateixa finalitat, procedents de qualsevol administracions o ens públics.  
e) L'acreditació per part del becari, en la forma que determina l?Ordre de 7 de gener de 1991, de la Conselleria d'Economia i Hisenda (DOGV núm. 1477), que es troba al corrent de les seues obligacions tributàries i de la Seguretat Social. Aquesta acreditació es realitzarà mitjançant la presentació dels certificats escaients, expedits per les delegacions d'Hisenda i les tresoreries territorials de la Seguretat Social corresponents.  
Vuitena  
Tota alteració de les condicions tingudes en compte per a la concessió de la subvenció, i en tot cas l'obtenció concurrent de subvencions o ajudes atorgades per altres administracions o ens públics o privats, podrà donar lloc a la modificació de la resolució de concessió.  
L'import de les subvencions d'aquesta convocatòria en cap cas podrà ser de tal quantia que, afiladament o en concurrència amb subvencions o ajudes d'altres administracions públiques o d'altres ens públics o privats, supere el cost de l'activitat que ha de desenvolupar el beneficiari.  
Novena  
Serà procedent el reintegrament de les quantitats percebudes i l?exigència de l?interès de demora des del moment del pagament de la subvenció en els casos següents:  
a) Incompliment de l?obligació de justificació.  
b) Obtenir la subvenció sense reunir les condicions requerides per això.  
c) Incompliment de la finalitat per a la qual fou concedida la subvenció.  
d) Incompliment de les condicions imposades als beneficiaris amb motiu de la concessió de la subvenció.  
Igualment, en el supòsit recollit en el paràgraf segon de l'apartat anterior, quan la subvenció principal siga de la Generalitat Valenciana pertocarà el reintegrament de l?excés obtingut sobre el cost de l'activitat desenvolupada.  
Deu  
Quan de l?exercici de les funcions d'inspecció o control, es deduesquen indicis de la incorrecta obtenció, benefici o destinació de la subvenció o ajuda percebuda els agents encarregats de la seua realització podran acordar la retenció de les factures, els documents equivalents o substituis i de qualsevol altre document relatiu a les operacions en què aquests indicis es manifesten.  
Onze  
Els treballs realitzats romandran en propietat de la Conselleria de Cultura, Educació i Ciència, i aquesta es reserva el dret de la seua publicació, amb l'autorització de l'autor, i els autors no podran utilitzar-los sense l'autorització corresponent.  
Dotze  
Per a la valoració dels mèrits de les persones sol·licitants es constitueix una comissió qualificadora que integraran:  
Presidenta:  
- Directora General de Promoció Cultural.  
Vocals:  
- Cap del Servei de Patrimoni Bibliogràfic i Documental de la Conselleria de Cultura, Educació i Ciència.  
- Arxivera de l'Ajuntament de Villena.  
- Arxiver de l'Ajuntament de Nules.  
- Arxiver de l'Ajuntament d'Alzira.  
- Director de l'Arxiu Central de la Generalitat Valenciana.  
Secretari:  
- Cap de la Secció de Arxius de la Conselleria de Cultura, Educació i Ciència.  
La comissió qualificadora elaborarà la seua proposta dins dels 20 dies hàbils següents al termini de la convocatòria, i té facultats per a realitzar, per mitjà dels seus membres, totes les comprovacions que estime necessàries per a qualificar els mèrits adduits i realitzar una prova pràctica o entrevista, arribat el cas, si ho estima oportú.  
Una vegada finalitzada l'avaluació corresponent dels expedients de cadascun dels aspirants, la comissió elevarà una proposta a la Directora General de Promoció Cultural, qui resoldrà l'adjudicació de les beques per delegació del Conseller de Cultura, Educació i Ciència en el termini de 15 dies. La resolució es publicarà en el Diari Oficial de la Generalitat Valenciana.  
Així mateix, la comissió qualificadora podrà formular una proposta en el sentit que les beques siguen declarades desertes si, d'acord amb el seu parer, no hi hagués concursants amb mèrits suficients per a la seua adjudicació. Els dictàmens i les propostes de la comissió seran inapel·lables.  
Tretze  
Les condicions de mèrit avaluables per la comissió qualificadora, que s'han de presentar justificades com cal, i les puntuacions a atorgar són les següents:  
a) Expedient acadèmic personal, de 0 a 4 punts.  
b) Realització de cursets especialitzats o assignatures durant la carrera relacionades amb arxius, de 0 a 2 punts.  
c) Altres mèrits relacionats amb la matèria objecte d'aquesta convocatòria que s'hi pugen al·legar, de 0 a 2 punts.  
d) Altres titulacions que no suposen cap requisit per a la concessió de la beca:  
- Títol de doctor, 2 punts.  
- Títol de llicenciat o equivalent, 1 punt.  
- Diploma universitari, 0,5 punts.  
Catorze  
El fet d'haver-se beneficiat d'aquestes beques no estableix cap tipus de relació laboral amb la Conselleria de Cultura, Educació i Ciència, ni amb qualsevol dels arxius per als quals es convoquen aquestes beques, ni suposa cap compromís d'incorporació posterior a les plantilles dels centres esmentats.


Còpia Permalink ELI